|  |  |  |  |  |
| --- | --- | --- | --- | --- |
| Analiză Impactului de Reglementare | | | | |
| **Titlul analizei impactului** (poate conţine titlul propunerii de act normativ): | Analiza impactului de reglementare (AIR) efectuată asupra Proiect de Hotărâre de Guvern privind modificarea Hotărârii de Guvern nr.204/2009 cu privire la aprobarea Reglementării tehnice „Produse de cofetărie”. | | | |
| **Data:** |  | | | |
| **Autoritatea administrației publice (autor):** | Ministerul Agriculturii și Industriei Alimentare | | | |
| **Subdiviziunea:** | Direcția Industrie Alimentară | | | |
| **Persoana responsabilă şi datele de contact:** | Cristina Ciubeica  Tel.: 022-204-540  e-mail: [cristina.ciubeica@maia.gov.md](mailto:cristina.ciubeica@maia.gov.md) | | | |
| **Compartimentele analizei impactului** | | | | |
| 1. **Definirea problemei** | | | | |
| a) Determinați clar şi concis problema şi/sau problemele care urmează să fie soluționate | | | | |
| 1. Prezența pe piață a ciocolatei și a produselor de cofetărie de o calitate nesigură și informarea incompletă a consumatorului pun în pericol sănătatea consumatorilor; 2. Asigurarea consumatorilor cu produse sigure; 3. Excluderea concurenței neloiale și cerințelor echitabile atât pentru produsele autohtone, cât și pentru produsele din import; 4. Necesitatea ajustării cadrului normativ prin stabilirea unor cerințe clare de calitate, ambalare, etichetare, transportare pentru produsele de cofetărie atât de producție autohtonă, cât și de import, ca urmare a modificării unor acte normative precum:  * Legea nr.420/2006 privind activitatea de reglementare tehnică; * Legea nr.105/2003 privind protecția consumatorilor; * Legea nr.306/2018 privind siguranța alimentelor,   precum și abrogării Nomenclatorului produselor din domeniul reglementat, supuse certificării conformității obligatorii, aprobat prin Hotărârea Guvernului nr. 1469/2004. | | | | |
| b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate și examinate | | | | |
| Industria produselor de cofetărie ocupă un loc însemnat în cadrul industriei alimentare. Libera circulație a produselor de cofetărie sigure și calitative reprezintă un aspect esențial al pieței interne care contribuie substanțial la sănătatea și bunăstarea cetățenilor, precum și la interesele lor sociale și economice.  Actualmente, cerințele de calitate pentru produsele de cofetărie sunt stabilite explicit în Reglementarea tehnică „Produse de cofetărie”, aprobată prin Hotărârea Guvernului nr. 204/2009. Însă, reieșind din dinamica de dezvoltare a sectorului de producere a ciocolatei și a produselor de cofetărie zaharoase, dar și evoluția tehnologiilor și proceselor tehnologice, Reglementarea respectivă necesită a fi actualizată cu norme noi, care să corespundă tendințelor observate în sector și pe plan internațional.  În acest context, în adresa Ministerului au fost înaintate demersuri din partea mediului de afaceri, privind necesitatea aducerii în concordanță a prevederilor unor acte normative (Reglementări tehnice), printre care și Reglementarea tehnică „Produse de cofetărie”.  În context, pornind de la obiectivul primordial de atingere a unui nivel înalt de protecție a consumatorului, de prevenire a unor practici frauduloase de plasare pe piață a unor produse neconforme sau contrafăcute, de combatere a concurenței neloiale și a lipsei de informație la nivel de consumator, elaborarea și adoptarea unor modificări bine articulate la Reglementarea tehnică pentru produsele de cofetărie, reprezintă o soluție legală pertinentă și cu efect imediat asupra fenomenelor enumerate mai sus.  Conform datelor prezentate de Biroul Național de Statistică (BNS), în perioada anilor 2020-2022 în Republica Moldova, producerea de ciocolată și produse de cofetărie zaharoase, a înregistrat o majorare de cca **10%** în anul 2021 față de anul 2020 și o ușoară scădere cca **5%** în anul 2022 față de anul 2021. Datele privind circulația ciocolatei și a produselor de cofetărie zaharoase pentru perioada 2020-2022 sunt prezentate în tabelul nr.1 precum și în figura 1.  **Tabelul nr.1** *Circulația ciocolatei și a produselor de cofetărie zaharoase*   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | **Denumirea produselor** | **Anul 2020** | | | **Anul 2021** | | | **Anul 2022** | | | | **Producerea, tone** | **Livrat pe piața internă, tone** | **Livrat pe piața externă, tone** | **Producerea, tone** | **Livrat pe piața internă, tone** | **Livrat pe piața externă, tone** | **Producerea, tone** | **Livrat pe piața internă, tone** | **Livrat pe piața externă, tone** | | Produse de cofetărie zaharoase | 11 438,7 | 8 991,7 | 2 602,0 | 12 778,3 | 9 968,6 | 2 661,2 | 12 170,7 | 9 286,6 | 2 783,9 | | Ciocolată și alte produse similare cu conţinut de cacao | 8 747,9 | 6 271,5 | 2 377,5 | 9 732,1 | 7 264,5 | 2 368,1 | 8 987,4 | 6 585,1 | 2 234,0 | | Produse zaharoase de cofetărie care nu conţin cacao, inclusiv ciocolată alba | 2 924,3 | 2 705,0 | 202,1 | 3 024,5 | 2 682,6 | 290,4 | 3 157,8 | 2 677,9 | 549,7 |   **Figura 1**: *Circulația ciocolatei și a produselor de cofetărie zaharoase*  Conform datelor statistice, în anul 2023 s-au fabricat cca 10,5 mii tone de produse de cofetărie zaharoase și cca 10,5 mii tone ciocolată dintre care: cca 8 mii tone – ciocolată cu conținut de cacao și cca 2,5 mii tone ciocolată albă. Aproximativ 30% din cantitatea total produsă a fost exportată, cea mai mare cantitate fiind exportată pe piața din Romania și Polonia. Alte țări care importă ciocolată și produse de cofetărie zaharoase din Republica Moldova, însă în cantități mai mici, sunt Cehia, Germania, Croația, Irak etc.  Totodată, din datele prezentate se observă că, Republica Moldova a importat în anul 2023 o cantitate cu cca 15% mai mică de produse zaharoase și ciocolată decât cantitatea produsă de agenții economici autohtoni (cca 20,0 mii tone). În anul 2023 au fost importate aproximativ 17,5 mii tone, cea mai mare cantitate fiind adusă din Federația Rusă și Ucraina ca urmare a prețului accesibil al acestor produse.  Astfel, trasabilitatea, siguranța și calitatea produselor alimentare, accesarea piețelor externe, protecția intereselor consumatorilor, reprezintă preocupări din ce în ce mai actuale pentru autoritățile statului cât și pentru producătorii autohtoni.  Concurența neloială se manifestă prin importul de ciocolată și produse de cofetărie zaharoase de o calitate mai joasă cu un preț de asemenea mai mic, în comparație cu produsele autohtone care au o calitate, cât și preț, mai mare. Consumatorii, în mare parte, pun accentul pe preț și de aceea aleg să cumpere produsele cu un preț mai accesibil, astfel, apare riscul prezenței pe piață a ciocolatei și a produselor zaharoase nesigure care pun în pericol sănătatea consumatorilor și care poate duce la apariția intoxicațiilor alimentare.  Autoritățile responsabile de controlul și supravegherea calității și siguranței alimentare trebuie să gestioneze riscurile privind siguranța alimentară, pe întregul lanț alimentar. Toți operatorii cei implicați în lanțul alimentar – de la producere la comerțul cu amănuntul trebuie să asigure respectarea măsurilor care identifică, evaluează și controlează pericolele semnificative pentru calitatea și inofensivitatea alimentelor de la producția primară până la consumul final.  Libera circulație a produselor zaharoase sigure și calitative, reprezintă un aspect esențial al pieței interne care contribuie substanțial la sănătatea și bunăstarea cetățenilor, precum și la interesele lor sociale și economice.  Reieșind din cele expuse, considerăm că susținerea agenților economici autohtoni ce produc ciocolată și produse de cofetărie zaharoase prin aplicarea normelor legislative, aprobând proiectul hotărârii Guvernului cu privire la aprobarea Cerințelor de calitate pentru ciocolată și produse de cofetărie zaharoase, ca urmare Republica Moldova va fi asigurată cu produse calitative, înalt productive și competitive atât pe piața internă cât și pe piața externă. | | | | |
| c) Expuneți clar cauzele care au dus la apariția problemei | | | | |
| Principalele cauze care au dus la apariția problemei sunt:  1. Comercializarea produselor de cofetărie pe piața locală de o calitate îndoielnică;  2. Existența unor neconformități în cadrul legislativ național;  3. Etichetarea neconformă a produselor;  4. Punerea în pericol a sănătății consumatorilor. | | | | |
| d) Descrieți cum a evoluat problema şi cum va evolua fără o intervenție | | | | |
| Produsele de cofetărie sunt niște produse specifice, a căror producere, ambalare, etichetare, introducere pe piață și conformitate acestora este efectuată în concordanță cu prevederile Hotărârii Guvernului nr.204/2009.  La momentul aprobării, Reglementarea tehnică în cauză a fost armonizată cu Directiva 2000/36/CE privind produsele din cacao și din ciocolată destinate consumului uman, astfel creând cadrul necesar aplicării cadrului normativ european. În aceste condiții, a apărut necesitatea de a revizui și actualiza prevederile Reglementării tehnice „Produse de cofetărie”, în caz contrar riscându-se posibilitatea creării unor situații de operare a agenților economici din domeniu în baza unor norme caduce și neactuale.  Mai mult, dat fiind statutul de țară candidată la UE, obținut de către Republica Moldova în iunie 2022, revizuirea și racordarea cadrului normativ național la cadrul nou comunitar reprezintă un deziderat, pe care Guvernul urmărește să-l realizeze în termeni cât mai proximi.  Totodată, neaducerea în concordanță a cadrului național cu cel comunitar va crea condiții și permise de neconformitate a cerințelor existente în Republica Moldova cu cele aprobate în UE, iar prezentul proiect va contribui la depășirea cerințelor create în acest sens.  De asemenea, cadrul legislativ național relevant reglementării calității produselor de cofetărie a fost modificat esențial. Astfel, în anul 2016, prin modificarea Legii nr. 420/2006 și a Legii nr.235/2011, produsele alimentare au fost excluse din domeniul reglementat, iar producătorul având o libertate mai mare privind produsele, procedeele și metodele lor de producție, dar și o responsabilitate privind respectare obligatorie a prevederilor ce țin de igiena produselor, inofensivitate, ambalarea și etichetarea acestora etc.  Totodată, ca urmare a aprobării Legii nr.306/2018 privind siguranța alimentelor, Legea nr.78/2004 privind produsele alimentare, la care se face referință în clauza de emitere a Reglementării tehnice, a fost abrogată, iar prevederile Reglementării tehnice „Produse de cofetărie” necesită a fi corelate cu cele din Legea nr.306/2018.  Prin urmare, fără o intervenție legislativă promptă, reglementarea calității produselor de cofetărie în Republica Moldova ar fi una defectuoasă, neconformă prevederilor UE în acest sens, acest lucru având un impact negativ și asupra gradului de transpunere a legislației UE în cea națională.  Fără o intervenție în direcția elaborării și aprobării prezentei hotărâri va duce la plasarea pe piață a produselor de cofetărie necalitative și neconforme legislației naționale în vigoare, dar și punerea în pericol a sănătății consumatorilor.  În cazul în care nu va fi întreprinsă nici o acţiune, poate surveni una din următoarele situații:  - nu va fi posibilă asigurarea protecției sănătăţii umane şi a intereselor consumatorului privind calitatea produselor de cofetărie plasate pe piață;  - nu va fi realizată prevenirea, eliminarea sau reducerea până la nivelurile admisibile a riscurilor pentru sănătatea umană. | | | | |
| e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului. | | | | |
| Actualmente, un act legislativ pentru a reglementa cerinţele de calitate pentru produsele de cofetărie este reprezentat de următoarele acte legislative și normative:  Legea nr. 306/2018 privind siguranța alimentelor, care, în materie de produse alimentare, stabilește principiile generale de reglementare a domeniului produselor alimentare și al hranei pentru animale și a siguranței acestora;  Legea nr. 279/2017 privind informarea consumatorului cu privire la produsele alimentare, care definește cerințele și responsabilitățile generale ce reglementează informațiile referitoare la produsele alimentare, în special etichetarea produselor alimentare, stabilind informațiile obligatorii referitoare la produsele alimentare pentru asigurarea unui înalt nivel de protecție a consumatorilor, luând în considerare diferențele de percepție și nevoia de informații ale acestora, asigurând în același timp buna funcționare a pieței Republicii Moldova.  Legea nr. 296 /2017 privind cerințele generale de igienă a produselor alimentare, prezenta Lege stabilește cerințele generale de igienă a produselor alimentare pentru operatorii din businessul alimentar, ținându-se cont de următoarele reglementări:   1. asigurarea siguranței produselor alimentare pe tot lanțul alimentar; 2. implementarea generală a procedurilor bazate pe principiile analizei pericolelor și stabilirii punctelor critice de control (Hazard Analysis and Critical Control Points, în continuare – HACCP), împreună cu aplicarea bunelor practici de igienă.   Actul normativ care urmează a fi elaborat, are tangență cu unele acte normative precum:  Hotărârea Guvernului nr.308/2011 pentru aprobarea Regulamentului sanitar privind materialele și obiectivele destinate să vină în contact cu produsele alimentare, ce se aplică materialelor și obiectelor, inclusiv materialelor și obiectelor destinate să vină în contact cu produsele alimentare și de a asigura un nivel înalt de protecție a sănătății oamenilor și a intereselor consumatorilor;  Hotărârea Guvernului 278/2013 pentru aprobarea Regulamentului sanitar privind materialele şi obiectele din plastic destinate să vină în contact cu produsele alimentare, ce definește cerințele specifice pentru materialele și obiectele din plastic destinate să vină în contact cu alimentele, care sunt deja în contact cu alimentele sau care pot să intre în contact cu produsele alimentare;  Hotărârea Guvernului nr. 229/2013 pentru aprobarea Regulamentului sanitar privind aditivii alimentari, care stabileşte norme privind aditivii alimentari utilizați în produsele alimentare în vederea asigurării funcționării eficiente a pieței interne inclusiv protecția intereselor consumatorilor, și practici echitabile în comerțul de produse alimentare;  Hotărârea Guvernului 520/2010 cu privire la aprobarea Regulamentului sanitar privind contaminanții din produsele alimentare, ce reglementează contaminanții din produsele alimentare precum și nivelurile maxime ale acestora.  Totodată, prin proiectul Hotărârii de Guvern pentru modificarea Reglementării tehnice „Produse de cofetărie”, aprobată prin Hotărârea Guvernului nr.204/2009, se propune alinierea legislației naționale la prevederile actelor comunitare în materie de cerințele de calitate la comercializarea produselor de cofetărie, și anume la prevederile:   * Directiva 2000/36/CE a Parlamentului European și a Consiliului din 23 iunie 2000 privind produsele din cacao și din ciocolată destinate consumului uman; * Documentele normative ale Comisiei Codex Alimentarius: CODEX STAN 86-1981 (amendat în: 2016, 2022), ce prevede norme pentru untul de cacao; CODEX STAN 87-1981 (amendat în: 2016, 2022) privind normele pentru ciocolată și produse din ciocolată.   În condițiile celor expuse mai sus, s-a decis revizuirea și ajustarea prevederilor Reglementării tehnice „Produse de cofetărie”, aprobată prin Hotărârea Guvernului nr.204/2009, pentru a oferi producătorilor norme certe și previzibile, aprobate prin transpunerea cerințelor aprobate la nivelul UE, ceea ce permite o unificare și coerență dintre normele cadrului național și cel comunitar. | | | | |
| **2. Stabilirea obiectivelor** | | | | |
| a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist) | | | | |
| Obiectivul de bază a intervenției este de a asigura conformitatea, calitatea sporită și inofensivitatea produselor de cofetărie asupra sănătății consumatorului, astfel în cât să fie diminuat orice risc sau impact a acestora.  În acest context, principalele obiective ale intervenției sunt:   * Alinierea cerințelor naționale la cerințele Comunității Europene prin armonizarea și transpunerea legislației europene pentru accesarea piețelor externe pentru produsele de cofetărie și înlăturarea barierelor comerciale; * Plasarea pe piață a produselor de cofetărie calitative și inofensive; * Sporirea calității și inofensivității produselor de cofetărie, inclusiv prin prisma prevederilor Legii nr.306/2018 privind siguranța alimentelor. * Asigurarea și facilitarea accesului pe piață a unor noi tipuri de produse de cofetărie. | | | | |
| **3. Identificarea opțiunilor** | | | | |
| a) Expuneți succint opțiunea „a nu face nimic”, care presupune lipsa de intervenție | | | | |
| Opțiunile propuse sunt următoarele:   * *Opțiunea I – „A nu face nimic”*, a lăsa lucrurile așa cum sunt;   Fără o intervenție în direcția elaborării și aprobării prezentei hotărâri va duce la plasarea pe piață a produselor de cofetărie necalitative și neconforme legislației naționale în vigoare, dar și punerea în pericol a sănătății consumatorilor. | | | | |
| b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate | | | | |
| *Opțiunea II „Aprobarea modificărilor propuse la Reglementarea tehnică „Produse de cofetărie”, aprobată prin Hotărârea Guvernului nr.204/2009”.*  Prezentul proiect are drept scop asigurarea inofensivității și calității produselor de cofetărie și garantarea consumatorilor cu produse sigure, prin responsabilizarea operatorilor din domeniul alimentar, cât și perfecționarea cadrului normativ național pe sectorul producerii produselor de cofetărie cât și completarea Reglementării tehnice „Produse de cofetărie”, aprobate prin Hotărârea Guvernului nr.204/2009 cu prevederi noi, care au fost preluate din Directiva 2000/36/CE a Parlamentului European și a Consiliului din 23 iunie 2000 privind produsele din cacao și din ciocolată destinate consumului uman și documentele normative ale Comisiei Codex Alimentarius: CODEX STAN 86-1981 (amendat în: 2016, 2022), ce prevede norme pentru untul de cacao; CODEX STAN 87-1981 (amendat în: 2016, 2022) privind normele pentru ciocolată și produse din ciocolată.  Astfel, modificările operate în textul Reglementării tehnice „Produse de cofetărie” se referă la:   * Completarea Reglementării tehnice cu noi noțiuni ce țin de tipul de ciocolată, așa cum sunt prevăzute în standardele internaționale Codex Alimentarius, și anume noțiunea de „*ciocolată semi amară*” și „*ciocolată amară*”; * Abrogarea capitolului IV *Evaluarea conformității*; * Excluderea din textul Reglementării tehnice a anexei nr.3 care se referă la modelul Declarației de conformitate. | | | | |
| c) Expuneți opțiunile alternative analizate sau explicați motivul de ce acestea nu au fost luate în considerare | | | | |
| Alte opțiuni nu au fost analizate, întrucât, în situația actuală cu excepția opțiunilor de a aduce actul normativ în concordanță cu prevederile în vigoare și a opțiunii de a nu face nimic, ar fi și opțiunea de a abroga actul normativ, dar întrucât oricum trebuie de stabilit cerințele de calitate pentru produsele de cofetărie, opțiunea nu a fost luată în calcul. | | | | |
| **4. Analiza impacturilor opţiunilor** | | | | |
| a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate | | | | |
| *Opțiunea I „A nu face nimic”*  **Efecte negative** ale stării actuale vor condiționa, în primul rând existența unui cadru normativ incomplet și neracordat la legislația UE , care pot atrage mai multe consecințe, precum:   * Prezența unor neclarități în cadrul normativ ce reglementează cerințele de calitate pentru produsele de cofetărie; * Punerea în pericol a sănătății consumatorilor; * Informarea neconformă a consumatorilor; * Impedimente la exportul produselor de cofetărie. * Riscul plasării pe piață a unor produse contrafăcute și imposibilitatea verificării calității acestora.   **Efecte pozitive** ale stării actuale nu au fost identificate.  **Costuri:**  Costurile în lipsa intervenției propuse nu s-au identificat  **Beneficii:**  Beneficii în lipsa intervenitei propuse nu s-au identificat.  **Riscuri:**   * Neconformarea operatorilor din domeniul alimentar la cerințele impuse de actul aprobat; * Tratarea incorectă a unor prevederi din legislația națională. * Apariția pericolului privind calitatea produselor de cofetărie.   **Impactul:**   * Lipsa cadrului normativ de reglementare în domeniul de producere a produselor de cofetărie; * Plasarea pe piață a produselor de cofetărie necalitative pentru consumul uman; * Produse alimentare care nu corespund cerințelor.   După cum a fost menționat mai sus, fără nici o intervenție, cadrul normativ va rămâne distorsionat, neclar și dificil de implementat, generând situații de conflict între mediul de afaceri și organele de control.  Mai mult ca atât în aceste situații pot genera apariția riscurilor de corupție, astfel în final fiind pusă în pericol sănătatea consumatorului. | | | | |
| b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |
| *Opțiunea II „Aprobarea modificărilor propuse la Reglementarea tehnică „Produse de cofetărie”, aprobată prin Hotărârea Guvernului nr.204/2009”.*  **Posibile avantaje și beneficii:**   1. Calitatea verificată a produselor de cofetărie; 2. Prezența unui cadru normativ actualizat și aliniat la cerințele UE; 3. Protecția sănătății consumatorilor.   **Costuri:**  Pentru elaborarea proiectului de Hotărâre propus, statul nu va suporta costuri suplimentare.  **Riscuri:**  Nu s-au identificat riscuri în vederea aprobării proiectului respectiv.  **Impactul:**   * Neadmiterea pe piață a produselor de cofetărie neconforme și de o calitate necontrolată; * Promovarea produselor de calitate verificată și inofensive pentru sănătatea consumatorului; * Plasarea pe piață a unor produse verificate și sigure. | | | | |
| b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea | | | | |
| Nu au identificate alte opțiuni alternative. | | | | |
| c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta | | | | |
| Riscuri care pot duce la eșecul intervenției nu s-au identificat. Gradul de conformare a prevederilor stabilite prin proiectul prenotat va fi unul optim, deoarece acestea vin să garanteze inofensivitatea și calitatea produselor de cofetărie plasate pe piață conform practicilor UE. | | | | |
| d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi | | | | |
| Nu este cazul. | | | | |
| **Concluzie**  e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați | | | | |
| În vederea asigurării unui nivel ridicat de protecţie a sănătății consumatorilor şi garantarea dreptului acestora la produse sigure, se va opta pentru aprobarea proiectului Hotărârii de Guvern cu privire laaprobarea Cerințelor de calitate pentru produsele de cofetărie. Opțiunea propusă va influența pozitiv atât asupra mediului de afaceri din domeniul producerii cât și asupra societății prin protejarea și garantarea consumatorilor cu produse sigure și de calitate înaltă.  Totodată, proiectul în cauză va contribui la asigurarea securității alimentare a țării și la alinierea la standardele de calitate UE prin aprobarea unui cadru normativ coerent și aliniat la cele mai recente cerințe de calitate. | | | | |
| **5. Implementarea şi monitorizarea** | | | | |
| a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare | | | | |
| Implementarea proiectului de Hotărâre de Guvern cu privire la modificarea Reglementării tehnice „Produse de cofetărie” aprobate prin Hotărârea Guvernului nr.204/2009, va fi inițiată odată cu intrarea în vigoare a acestuia, având acțiune directă asupra tuturor celor care comercializează produse de cofetărie, precum sunt menționate în textul Reglementării și care sunt obligați să respecte cerințele de calitate impuse de actul normativ respectiv.  Implementarea proiectului menționat va fi asigurată de Agenția Națională pentru Siguranța Alimentelor, în conformitate cu funcțiile stabilite conform domeniilor de activitate prevăzute în pct. 6 și 7 din Regulamentul privind organizarea și funcționarea Agenției Naționale pentru Siguranța Alimentelor, aprobat prin Hotărârea Guvernului nr. 14/2023. Și totodată, va fi asigurată și de către Agenția Națională pentru Sănătate Publică, în conformitate cu funcțiile stabilite la pct. 8 din Regulamentul privind organizarea și funcționarea Agenției Naționale pentru Sănătate Publică prin Hotărârea Guvernului nr. 1090/2017.  Pentru implementarea proiectului respectiv nu sunt necesare resurse financiare suplimentare, nici reforme instituționale în sectorul agricol (și altele). Astfel, prin operarea modificărilor promovate prin proiectul dat, modalitatea de comercializare a produselor de cofetărie în Republica Moldova nu este afectată. | | | | |
| b) Indicați clar indicatorii de performanță în baza cărora se va efectua monitorizarea | | | | |
| Agenția Națională pentru Siguranța Alimentelor, fiind autoritatea cu funcție de control în domeniul dat, va realiza monitorizarea plasării pe piață a produselor de cofetărie în baza următorilor indicatori de performanță:   1. Numărul redus a cazurilor de neconformități la producerea și comercializarea produselor de cofetărie ; 2. Rezultatele analizelor de laborator a produselor alimentare; 3. Numărul petițiilor înaintate de către consumatori; 4. Rata exportului după autorizarea întreprinderilor la export; 5. Numărul de loturi constatate a fi neconforme cu cerințele de calitate. | | | | |
| c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opțiunea | | | | |
| Odată cu aprobarea și intrarea în vigoare a prevederilor prezentului proiect, impactul pozitiv se va resimți în timp, după o evaluare anuală a implementărilor și respectării prevederilor propuse. | | | | |
| **6. Consultarea** | | | | |
| a) Identificați principalele părţi (grupuri) interesate în intervenția propusă | | | | |
| Principalele părți interesate în intervenția propusă sunt:   * agenții economici (producători de produse de cofetărie); * consumatorii; * autoritățile publice interesate, care au obligația de a elabora și a pune în aplicare politicile de susținere ale agenților economici cu activitate în domeniul respectiv. | | | | |
| b) Explicați succint cum (prin ce metode) s-a asigurat consultarea adecvată a părților | | | | |
| Întru respectarea articolului 9 al Legii nr.239/2008 privind transparența în procesul decizional, anunțul de inițiere a elaborării proiectului menționat a fost plasat la data de 29.12.2023 pe pagina Ministerului Agriculturii și Industriei Alimentare la compartimentul „*Transparență decizională*”, rubrica „*Proiecte de documente*” și pe pagina web: particip.gov.md (<https://particip.gov.md/ro/document/stages/anunt-privind-initierea-elaborarii-proiectului-hotararii-guvernului-privind-modificarea-hotararii-guvernului-nr2042009-cu-privire-la-aprobarea-cerintelor-de-calitate-pentru-produsele-de-cofetarie/11756> ).  Suplimentar a fost organizată o ședință cu părțile interesate, la data de 23 noiembrie 2023, unde au fost înaintate și discutate propunerile de modificare a Reglementării tehnice, care ulterior vor fi incluse în proiect.  În același context, în conformitate cu art.5 și art.9 din Legea nr.239/2008 privind transparența în procesul decizional, precum și a pct.11 subpct. 3) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr.23/2019, Analiza Impactului de Reglementare a fost transmisă pentru examinare și consultare părților interesate, totodată, a fost plasată pentru consultări publice pe pagina web a Ministerului Agriculturii și Industriei Alimentare la compartimentul „*Transparență decizională*”, rubrica „*Proiecte de documente*”, și pe pagina web particip.gov.md. | | | | |
| c) Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat) | | | | |
| Toți participanții la ședința din data de 23 noiembrie 2023 au menționat necesitatea actualizării prevederilor Hotărârii de Guvern, pentru ca aceasta conține prevederi desuete, nu doar aferente cadrului normativ la care se face referință, dar și la unii indicatori fizico-chimici pentru produsele care se regăseau în anexe la Hotărârea Guvernului nr.204/2009.  În cadrul ședinței, s-a decis ca instituțiile statului și reprezentanții mediului de afaceri, să vină cu propuneri pentru actul care urmează a fi elaborat. Cu o reacție de răspuns au intervenit: Agenția Națională pentru Siguranța Alimentelor, S.A. „Bucuria”, SRL „Nefis”, SA „Franzeluța” și Centrul de Metrologie Aplicată și Certificare.  Urmare a consultărilor publice a Analizei Impactului de Reglementare nu au fost înaintate obiecții și propuneri. | | | | |
| **Anexă**  **Tabel pentru identificarea impacturilor** | | | | |
| **Categorii de impact** | | **Punctaj atribuit** | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* |
| **Economic** | | | | |
| costurile desfășurării afacerilor | | 0 |  |  |
| povara administrativă | | 0 |  |  |
| fluxurile comerciale și investiționale | | 0 |  |  |
| competitivitatea afacerilor | | 1 |  |  |
| activitatea diferitor categorii de întreprinderi mici și mijlocii | | 1 |  |  |
| concurența pe piață | | 1 |  |  |
| activitatea de inovare și cercetare | | 0 |  |  |
| veniturile și cheltuielile publice | | 0 |  |  |
| cadrul instituțional al autorităților publice | | 0 |  |  |
| alegerea, calitatea și prețurile pentru consumatori | | 1 |  |  |
| bunăstarea gospodăriilor casnice și a cetățenilor | | 1 |  |  |
| situația social-economică în anumite regiuni | | 1 |  |  |
| situația macroeconomică | | 0 |  |  |
| alte aspecte economice | | 0 |  |  |
| **Social** | | | | |
| gradul de ocupare a forței de muncă | | 1 |  |  |
| nivelul de salarizare | | 1 |  |  |
| condițiile și organizarea muncii | | 0 |  |  |
| sănătatea și securitatea muncii | | 0 |  |  |
| formarea profesională | | 0 |  |  |
| inegalitatea și distribuția veniturilor | | 0 |  |  |
| nivelul veniturilor populației | | 1 |  |  |
| nivelul sărăciei | | 1 |  |  |
| accesul la bunuri și servicii de bază, în special pentru persoanele social-vulnerabile | | 0 |  |  |
| diversitatea culturală și lingvistică | | 0 |  |  |
| partidele politice și organizațiile civice | | 0 |  |  |
| sănătatea publică, inclusiv mortalitatea și morbiditatea | | 0 |  |  |
| modul sănătos de viață al populației | | 0 |  |  |
| nivelul criminalității și securității publice | | 0 |  |  |
| accesul și calitatea serviciilor de protecție socială | | 0 |  |  |
| accesul și calitatea serviciilor educaționale | | 0 |  |  |
| accesul și calitatea serviciilor medicale | | 0 |  |  |
| accesul și calitatea serviciilor publice administrative | | 0 |  |  |
| nivelul și calitatea educației populației | | 0 |  |  |
| conservarea patrimoniului cultural | | 0 |  |  |
| accesul populației la resurse culturale și participarea în manifestații culturale | | 0 |  |  |
| accesul și participarea populației în activități sportive | | 0 |  |  |
| discriminarea | | 0 |  |  |
| alte aspecte sociale | | 0 |  |  |
| **De mediu** | | | | |
| clima, inclusiv emisiile gazelor cu efect de seră și celor care afectează stratul de ozon | | 0 |  |  |
| calitatea aerului | | 0 |  |  |
| calitatea și cantitatea apei și resurselor acvatice, inclusiv a apei potabile și de alt gen | | 0 |  |  |
| biodiversitatea | | 0 |  |  |
| flora | | 0 |  |  |
| fauna | | 0 |  |  |
| peisajele naturale | | 0 |  |  |
| starea și resursele solului | | 0 |  |  |
| producerea și reciclarea deșeurilor | | 0 |  |  |
| utilizarea eficientă a resurselor regenerabile și neregenerabile | | 0 |  |  |
| consumul și producția durabilă | | 0 |  |  |
| intensitatea energetică | | 0 |  |  |
| eficiența și performanța energetică | | 0 |  |  |
| bunăstarea animalelor | | 0 |  |  |
| riscuri majore pentru mediu (incendii, explozii, accidente etc.) | | 0 |  |  |
| utilizarea terenurilor | | 0 |  |  |
| alte aspecte de mediu | | 0 |  |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | |